Samantha: “Flip-Flop”-Terrorists

La vaira orrur è quella glieud (umens) che vegn schon la damaun baud cun quels impussibels chalzers cun uschenumnads flip-flops.
Oh Dieu, tge terror gia la damaun, tge ha mia gnerva da supportar gia a la damaun pervi da quest flip-flop, flip-flop grusig, umid e permanent! Ils dretgs chalzers per la dretga stagiun - quai gea - ma tar flip-flops èsi finì.
Quai ch'ins observa da quests dis, dis dad ina stagiun che na sa betg anc sa decider sche chaud (chaliras) ni fraid, quai ch'ins observa uss è simplamain crazy! Jau sai, en eba grad da quest temps èsi fitg delicat fitg fitg delicat  ... cun la moda. Ma quai na perduna tut ... 
Per la blera glieud è quest il temp da la totala “fashion –desorientaziun”! Nagin sa propi tge trair en. Igl è wahnsinn tge ch'ins vesa da quests dis sin via: glieud che fa extremamain sin stad era sche ils 30 grads èn anc kilometers davent. Sin via: giuvnas che sa stiran la sdratscha da lur corps e mussan venters, pèzs e chommas sblatgas en rassas curtas, umens en tischörts senza mongias ed egliers da sulegl ch'èn imitads bunmartgads. Gronds egliers che als fan vesair ora sco tartarugas u sumegliond. Da nar...
Ma grad uschè freakig èn quels che crain dad esser anc da quest temp en il deepest Sibirien e sa tiran en sco il davos yeti; gardaroba d'enviern che tutga gia daditg en la texaid.
Quai è lura quella glieud cun si satgados enorms (cun en ils guants) e si chapitschas da launa! Mann, igl n'è toch betg pli enviern!
Ma era betg anc dretga stad, pia propi stad.
Tge far? Jau sai, igl è betg simpel cun la dretga gardaroba da quests temps ... Yetis u mez nivs - quai va gea anc. Quai san ins perdunar. Il vair übel èn quels cun ils flip-flops (ils umens!). A quels resta mo da dir: Na grazia; betg uss - betg qua! Giai halt gia uss a la mar!